સ્થાનિકો આમ પણ પહેલાથી જ કેમિકલ ડમ્પિંગ અંગે ફરિયાદ કરતા આવ્યા છે જ્યારે આ ઘટના બાદ તેમના વધુ ભય વ્યાપ્યો છે. અહીં રહેતા ભરત ભરવાડ નામના વ્યક્તિએ કહ્યું કે, હવે તો હું મારા બાળકોને ક્યારેય બહાર રમવા જવાની હા પાડતો નથી. કેમ કે આ પહેલા પણ ખુલ્લામાં રમ્યા બાદ તેમના શરીર પર દાઝ્યાના નિશાન જોવા મળ્યા હતા. શહેરના પર્યાવણવાદી મહેશ પંડ્યાએ કહ્યું કે, ‘આ ઘટના રાજ્ય સરકાર અને સ્થાનિક તંત્ર માટે ચેતવણીની ઘંટડી છે. તેમણે પિરાણા ડમ્પિંગ સાઇટ અંગે નક્કર અને ઠોસ પગલા લેવા પડશે. કેમ કે બધા જ જાણે છે કે અહીં કચરાની સાથે સાથે કેટલાક વગદાર ઉદ્યોગપતિઓની કારખાનાનો રાસાયણિક કચરો પણ ઠલવાય છે.’